अमेठी : इलाहाबाद बैंक के सुलतानपुर शहर की मुख्य शाखा से सोमवार सुबह बीस लाख का कैश लेकर अमेठी जिले की ज्ञानीपुर शाखा आ रहे कार सवार बैंक कर्मियों से बाइक सवार दो बदमाशों ने लूट का प्रयास किया। बदमाशों ने बाबूगंज बाजार में कार को ओवरटेक कर ताबड़तोड़ फाय¨रग की। इसमें बैंक के सहायक शाखा प्रबंधक व कार चालक गंभीर रूप से घायल हो गए। हालांकि, शाखा प्रबंधक की सूझबूझ से बदमाश कैश नहीं ले जा सके।